Қашықтан оқыту процесі бойынша «Төртінші тоқсандағы екі апта» атты мектеп-лицей директоры Қарлығаш Шәкәрімқызының модераторлығымен тікелей эфирде ашық алаң ұйымдастырылды.  
Қатысушылар: мектеп-лицей ата-аналары мен оқушылары. Тікелей эфир барысында төмендегі ақпараттар сұрақ-жауап негізінде жеткізілді.  
➢ Қашықтан оқытуды ұйымдастыруда оқу-тәрбие үрдісіне арнайы әзірленген әдістемелік ұсынымдар мен нормативтік құжаттар басшылыққа алынды.(ҚР БҒМ )  
➢ Қашықтан оқу және қашықтан оқыту жағдайында бірыңғай білім беру ортасы құрылды.  
➢ Құндылыққа негізделген тәрбие мен білім беру моделін негізге ала отырып, педагогтар мен оқушыларға 7 құндылық қағидаларын ұсындық. (мектеп-лицей әкімшілігі)  
➢ Барлық шаңырақ қауымдастықтарын «Мұғалім-оқушы-ата-ана» алтын үштік одағы бірлікте жұмыс істеуге жұмылдырылды.  
➢ Мектеп-лицей ата-аналарға арналған үндеу жарияланды, психологиялық сүйемелдеу, қолдау жұмыстары және қашықтан оқыту ұсынымдары бейнероликтер арқылы насихатталды.  
➢ Қашықтан оқу және қашықтықтан оқытудың платформаларын ерікті түрде таңдау мүмкіндіктері қарастырылды.  
➢ «Желілік чат-коммуникация арқылы ақпараттарды жазу мәдениеті мен этикасы» нұсқаулығы әзірленді. (мектеп-лицей әкімшілігі)  
➢ Мектеп-лицей педагогтары төмендегі платформаларды тиімді қолдана отырып, жаңа форматта оңтайлы білім беруде: Google Classroom, Daryn.online, bilimland.kz. it мектеп.кz. i-mektep.kz. сонымен қатар, WhatsApp желісі және электронды пошта арқылы кері байланыс орнатуда.  
➢ Мектеп-лицей оқушыларынан (5-11- сынып оқушылары арасынан) ерікті, шұғыл мобильді топ құрылды. (Өзін-өзі басқару және көшбасшылар)  
➢ Төртінші тоқсандағы БЖБ (405-8.05.200ж.) , ТЖБ (18.05-22.05.2020ж.) жұмыстары қашықтан оқыту жүйесі арқылы жүзеге асатындығы;  
➢ Қазақстан Республикасының Білім және ғылым министрлігінің ресми ақпараттары: (9,11-сыныптар және мектеп түлектерінің соңғы қоңырауы)  
Тікелей эфир түйіні: Жалпы ата-аналар мен оқушылардың жаңа форматқа деген оң көзқарасы басым, мектепке, ұстаздарға деген сағынышы, ыстық ықыластарын білдіріп, алғыстарын жолдап жатты.  
Ұсыныс: ата-аналар үшін тікелей эфирдің тиімді және ұтымды екені баса айтылды.